TCJ จัดประชุมผู้ถือหุ้นประจำปี 60
TCJ จัดประชุมผู้ถือหุ้นประจำปี 60 พร้อมอนุมัติการเพิ่มทุนจดทะเบียนของบริษัท
17 พ.ค. 2560

ดร.ทรงวุฒิ ไกรภัสสร์พงษ์ (กลาง) ประธานกรรมการบริหาร และนางภัณฑิรา ฉัตรจุฑามาส (ลำดับที่ 2 จากขวา) ประธานเจ้าหน้าที่บริหาร บริษัท ที.ซี.เจ เอเซีย จำกัด (มหาชน) หรือ TCJ พร้อมด้วยคณะกรรมการบริษัทฯ และผู้บริหาร ถ่ายภาพที่ระลึกร่วมกันในงานประชุมสามัญประจำปีผู้ถือหุ้นครั้งที่ 20  ณ โรงแรมโนโวเทล บางนา เมื่อปลายเดือนเมษายนนี้
ทั้งนี้ ที่ประชุมมีมติอนุมัติงบการเงินประจำปีสิ้นสุดวันที่ 31 ธันวาคม พ.ศ.2560  และมีมติอนุมัติการเพิ่มทุนจดทะเบียนของบริษัทอีกจำนวน 65.82 ล้านหุ้น โดยจัดสรรไม่เกิน 21.94 ล้านหุ้น ขายผู้ถือหุ้นเดิมในอัตราส่วน 4 หุ้นเดิมต่อ 1 หุ้นใหม่ ที่ราคาหุ้นละ 10 บาท ส่วนหุ้นเพิ่มทุนที่เหลืออีกไม่เกิน 43.88 ล้านหุ้น เพื่อรองรับการออกและเสนอขายใบสำคัญแสดงสิทธิ์ที่จะซื้อหุ้นสามัญ (TCJ-W2)  โดยผู้ที่จองซื้อหุ้นใหม่ 1 หุ้นจะได้รับใบสำคัญแสดงสิทธิ์ จำหนวน 2 หน่วยฟรี ในราคา 0 บาท ซึ่งกำหนดจองซื้อวันที่ 22-26 พ.ค. 60